Harry Styles falt på scenen - igjen!
One Direction-medlemmet snublet på scenen under en konsert i Toronto torsdag. Styles skal, ifølge nettstedet E!Online, ha falt rett på ryggen foran publikum. Huffington Post skriver at Styles ikke ble skadet under fallet og viser en video fra da han ble «gjenforent med gulvet». Det er ikke første gang Styles ikke klarer holde seg på beina - under en konsert i San Diego i juli snublet krølltoppen i mikrofonledningen og falt bakover. Det var under den første konserten etter at Zayn Malik valgte å forlate bandet. Se klippet fra San Diego i videoen under. Saken fortsetter nedenfor.Noe ironisk er det også at bandet denne uken slapp sitt femte album, «Drag Me Down». Sangen handler imidlertid ikke om å falle, eller bli dratt ned. I musikkvideoen er guttene kledd som astronauter og trener i NASAs Johnson Space center. – Det er veldig spennende å jobbe med vårt femte album, sa Styles til tabloidavisenThe Sun i april. One Direction, som nå består av Liam Payne, Harry Styles, Louis Tomlinson og Niall Horan slo gjennom i «X Factor» i 2010, og har siden tatt verden med storm.Det har vært et turbulent år for boybandet. I mars meldte Zayn Malik at han slutter i bandet. Han har valgt å heller satse på en solokarriere og bandet måtte reise på turné uten det femte medlemmet. Da gruppen var på besøk i Oslo fikk konserten terningkast tre av VGs anmelder. Malik har i tillegg brutt forlovelsen med musikerkjæresten Perrie Edwards. Et annet medlem det skjer mye for på privaten er Louis Tomlinson, som har bekreftet at han skal bli pappa. Ryktene om farskapet fikk internett til å koke, noen fans kom med lykkeønskninger, mens andre mente nyheten var det verste som kunne skjedd. Irske tippeselskaper har etter Maliks exit spådd at Niall Horan er nestemann til å forlate gruppen.
Det er vel på tide å kalle Harry Styles (21) en kløne?